الویس پریسلی 1935-جی ایل ژانویه آیینین ۸-ده آمریکانین میسیسیپی اوستانی نین توپئلو شهرینده، وئرنون و قلَدیس پریسلی لرین عاییله‌سینده آنادان اولوب (الویس والیدئین‌لری‌نین هله آنادان اولمادان جئس قارون آدی وئردیک‌لری اکیز قارداشینی دوغولدوغو گون ایتیریب). پریسلی لر عاییله‌سی کاسیب‌لیق ایچینده یاشاییب. عاییله‌نین دورومو گله‌جک موغنّی‌نین آتاسی ۱۹۳۸-جی ایلده قوندارما چئک دوزلتمکده اتهام ائدیله‌رک توتوقلانان دان سونرا داها دا آغیرلاشیب (آتاسی ایکی ایل حبس خانادا یاتیب). اوشاقلیق‌دان موسیقی و دین الویسین روحونا حاکم کسیلیب، کیلسایا باش چکمک و کیلیسا خوروندا اوخوماق اونون اۆچون یئرینه یئتیریلمه‌سی واجیب یاشام قانون‌لاردان بیری اولوب. آناسی اوغلونون داورانیش‌لارینا اؤمرو بویو خصوصی دقت یئتیریب و بؤیوک‌لره حؤرمت ائتمیین واجیب اولدوغونو بیر جور قانون کیمی اونون بئینینه یئریدیب. الویس ۴۲ ایللیک یاشامیندا بو قانونو هئچ واخت پوزماییب.